stanford-oval/wikipedia huggingface dataset:
הגן הבוטני של גאלאץ

| --- | --- |

 מידע כללי
 תאריך הקמה:  1994 
 נתונים ומידות
 שטח:  14 הקטאר
 מיקום
 מדינה:  רומניה רומניה
 מיקום:  גאלאץ 
 קואורדינטות:  45°25′27″N 28°01′52″E﻿ / ﻿45.424064916382°N 28.031124374535°E﻿ / 45.424064916382; 28.031124374535
 cmsngl.ro
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הגן הבוטני של גאלאץ(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הגן הבוטני של גאלאץ
 
הגן הבוטני של גאלאץ (ברומנית: Grădina Botanică din Galați) הוא גן בוטני המשתרע על יותר מ-14 הקטרים על הגדה השמאלית של הדנובה, בתחומי העיר גאלאץ.
רקע

ההחלטה על הקמת הגן הבוטני בגאלאץ התקבלה ב-1992 וב-1994 החלה נטיעת הצמחים בו. הגן מורכב משישה מתחמים נפרדים:
צמחים קישוטיים
חממות
צמחים שימושיים
רוסריום (גן ורדים)
צמחיית רומניה
צמחיית כדור הארץ
בגן הבוטני מארגנים תערוכות פרחים לפי העונות, כך למשל תערוכה בשם "מלכת הסתיו - קריזנטמה", מציגה בסוף חודש אוקטובר מבחר פרחי קריזנטמות הפורחות מאוחר ומחזיקות מעמד במזג אוויר קר.
חלק משטח הגן הוכשר להוות "גן תחושתי" - על שטח של 750 מטרים רבועים נבנו 5 גנים אנכיים, חמש גומחות עם צמחים ארומטיים וצמחים שימושיים ושביל תרפאוטי, עליו אמורים להתהלך יחפים. השביל כולל משטחים של אבנים, חצץ, חלוקי נחל, קש, חרוטים, לבנים, חול, קליפות וגזעי עצים.
בגן יש מעל 2,500 טקסונים שונים ושתי חממות - בחממה החדשה יותר יש 25,000 מטרים רבועים של דקליים.
הערות שוליים

↑  Galaţi: Weekend cu crizanteme la Grădina Botanică (ברומנית)
↑  Galaţi: Unic în România! Grădină Senzorială la Galaţi! (ברומנית)
תהילים ל"ב

תהילים ל"ב הוא המזמור ה-32 בספר תהילים ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'. קריאת הפרק הומלצה בספרי הסגולות כמועילה בבקשת רחמים, והוא חלק מהתיקון הכללי.
תוכן המזמור

מזמור ל"ב מורכב מאחד עשר פסוקים ומחולק לשלושה חלקים:
תוכן המזמור > א'-ב'

המשורר פותח בקריאות "אשרי" המשבחות את האיש שאין לו פשעים ועוונות: "אַשְׁרֵי נְשׂוּי פֶּשַׁע כְּסוּי חֲטָאָה" (א').
תוכן המזמור > ג'-ח'

בפסקה השנייה מתאר המשורר את מה שקרה לו. המשורר מתאר כי חווה ייסורים קשים: "בָּלוּ עֲצָמָי בְּשַׁאֲגָתִי כׇּל הַיּוֹם" (ג'). בעקבות כך הוא מודה על החטאים שלו בפני אלוהים: "אָמַרְתִּי אוֹדֶה עֲלֵי פְשָׁעַי לַה'" (ה'), לאחר מכן המשורר מתאר כי אלוהים סלח לו: "וְאַתָּה נָשָׂאתָ עֲו‍ֹן חַטָּאתִי סֶלָה" (ה').
כעת, המשורר מסביר איך ירא אלוהים צריך להתנהג: "עַל זֹאת יִתְפַּלֵּל כָּל חָסִיד אֵלֶיךָ לְעֵת מְצֹא רַק לְשֵׁטֶף מַיִם רַבִּים אֵלָיו לֹא יַגִּיעוּ" וממשיך להתפלל ולהתחנן מאלוהים שימשיך להושיע אותו ולשמור עליו: "אַתָּה סֵתֶר לִי מִצַּר תִּצְּרֵנִי רָנֵּי פַלֵּט תְּסוֹבְבֵנִי" (ז').
תוכן המזמור > ט'-י"א

המשורר מפציר בשומעיו לא להתנהג כבהמה חסרת מעצורים: "כְּסוּס כְּפֶרֶד אֵין הָבִין בְּמֶתֶג וָרֶסֶן עֶדְיוֹ לִבְלוֹם בַּל קְרֹב אֵלֶיךָ", אלא להבין שכל הבוטח באלוהים - הוא יתחסד אליו בחזרה כגמולו: "רַבִּים מַכְאוֹבִים לָרָשָׁע וְהַבּוֹטֵחַ בַּה' חֶסֶד יְסוֹבְבֶנּוּ" (י').
המשורר חותם את המזמור בקריאה לשמוח ולגיל בה': "שִׂמְחוּ בַה' וְגִילוּ צַדִּיקִים וְהַרְנִינוּ כָּל יִשְׁרֵי לֵב" (י"א).
בתפילה היהודית

לדעת הגר"א ולמנהג הפרושים, מזמור זה הוא שיר של יום ליום הכיפורים.
לדוד משכיל הוא השני מעשרת המזמורים המרכיבים את התיקון הכללי.
בתרבות

ב-6 באוקטובר 2011 הועלה לאתר יוטיוב ביצוע של ליאור נרקיס למזמור "לדוד משכיל" כמחווה לתיקון הכללי של רבי נחמן מברסלב. השיר הולחן על ידי יניב דהרי וליאור נרקיס
המזמור כפיוט שהולחן על ידי יהדות בבל, בביצועו של משה חבושה
המזמור כפיוט שהולחן על ידי יהדות מרוקו, בביצועו של חיים לוק
המזמור כפיוט שהולחן על ידי יהודי עדות המזרח בירושלים, בביצועו של עזרא ברנע
בתרבות > במוזיקה החסידית

האט ביטחון - ליפא שמלצר באלבומו בלי עין הרע.
הערות שוליים

↑  ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד.
↑  כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ
↑  מעשה רב, הלכות ימים נוראים, אות רטז.
↑  הפרקים הם: ט"ז, ל"ב, מ"א, מ"ב, נ"ט, ע"ז, צ', ק"ה, קל"ז, וק"נ.
שלט עם הכיתוב "עם ישראל חי" לצד פסוק י' מתוך ספר תהילים ל"ב "רבים מכאובים לרשע והבוטח ביהוה חסד יסובבנו" - צולם במהלך מלחמת חרבות ברזל ברמת גן
הגן הבוטני של ברלין

| --- | --- |

 מיקום:  שטגליץ-צלנדורף, גרמניהגרמניה
 כתובת:  Lichterfelde 
 תקופת הפעילות:  1897–הווה (כ־127 שנים)
 שטח:  43 הקטאר 
 מייסדים:  אדולף אנגלר 
 קואורדינטות:  52°27′18″N 13°18′13″E﻿ / ﻿52.455°N 13.3036°E﻿ / 52.455; 13.3036
 www.bo.berlin
  (למפת ברלין מוגדלת) הגן הבוטני של ברלין(למפת ברלין רגילה) הגן הבוטני של ברלין
 
חזרן ענק בביתן המרכזי.
ביתן הקקטוסים.
ביתן ויקטוריה.
הגן הבוטני של ברלין או, בשמו הרשמי, הגן הבוטני והמוזיאון הבוטיני ברלין - דאהלם (בגרמנית: Botanischer Garten und Botanisches Museum Berlin-Dahlem) הוא גן בוטני ששטחו 430 דונמים ומוצגים בו כ-22,000 צמחים שונים. גן זה נחשב לאחד מהגנים הבוטניים הגדולים והידועים בעולם. הגן ממוקם בשכונת דאהלם ברובע שטגליץ-צלנדורף של ברלין, בירת גרמניה.
היסטוריה של הגן

הגן הוקם בין השנים 1897–1910 על פי תוכניות של האדריכל אדולף אנגלר, במטרה לשכן בו את הצמחים הרבים שהובאו ממושבותיה של גרמניה, ומתוך רצון לחקות גנים בוטניים דומים באנגליה (גני קיו) ובצרפת (הז'רדן דה פלנט).
כיום מנוהל הגן והמוזיאון הבוטני על ידי האוניברסיטה החופשית של ברלין.
תיאור הגן

הגן כולל מספר ביתנים וחממות ששטחן הכולם 6,000 מ"ר.
בין הביתנים ניתן למנות את ביתן ויקטוריה, בו מוצג אוסף של סחלבים, צמחים טורפים וויקטוריה מלכותית (צמח ממשפחת הנופריים); ביתן הקקטוסים; והפביליון הגדול (Das Große Tropenhaus) - החממה הגדולה בעולם - מבנה שגובהו 25 מטרים בו נשמרת טמפרטורה קבועה של 30 °C ומוצגים בו צמחים טרופיים.
תערוכת הקבע במוזיאון הבוטני סגורה עד סוף 2022 עקב עבודות מודרניזציה. עדיין ניתן לבקר בתערוכות מיוחדות ובגן.
הדוור מצלצל פעמיים (סרט, 1981)

| --- | --- |

 מבוסס על:  "הדוור מצלצל פעמיים" של ג'יימס קיין
 בימוי:  בוב רפלסון 
 הופק בידי:  בוב רפלסון 
 תסריט:  דייוויד מאמט 
 עריכה:  גראם קליפורד
 שחקנים ראשיים:  ג'ק ניקולסון ג'סיקה לאנג ג'ון קוליקוס
 מוזיקה:  מייקל סמול
 צילום:  סוון ניקוויסט 
 מדינה:  ארצות הברית 
 חברת הפקה:  פרמאונט 
 חברה מפיצה:  מטרו גולדווין מאייר  לורימר
 שיטת הפצה:  וידאו על פי דרישה 
 הקרנת בכורה:  20 במרץ 1981
 משך הקרנה:  122 דק' 
 שפת הסרט:  אנגלית 
 סוגה:  נאו-נואר, סרט מבוסס יצירה ספרותית, סרט דרמה, סרט פשע, סרט רומנטי 
 תקציב:  12,000,000‏$
 הכנסות:  12,200,000 ‏$
 הכנסות באתר מוג'ו:   postmanalwaysringstwice
 דף הסרט ב־IMDb
 
הדוור מצלצל פעמיים (באנגלית: The Postman Always Rings Twice) הוא סרט קולנוע אמריקאי משנת 1981 מסוגת דרמת פשע, סרט ארוטי ונאו נואר.
התסריט שנכתב על ידי דייוויד מאמט מבוסס על ספר בשם זה משנת 1934 מאת ג'יימס מ. קיין. קיין קבל השראה לכתיבת הספר מפרשת הרצח של רות סניידר שרצחה בעזרת מאהבה את בעלה בשנת 1925. הספר זכה עוד למספר עיבודים:
Le Dernier Tournant ("הסיבוב האחרון) - סרט צרפתי משנת 1939.
אובססיה - סרט איטלקי משנת 1943 בבימויו של לוקינו ויסקונטי.
הדוור מצלצל פעמיים - סרט אפל אמריקאי משנת 1946 עם ג'ון גארפילד, לנה טרנר וססיל קלאוויי בתפקידים הראשיים.
הדוור מצלצל פעמיים - אופרה משנת 1982.
הסרט משלב סצנות של פשע ורצח עם סצנות של יחסי מין אלימים. אחת הסצנות המפורסמות היא קיום יחסי מין על שולחן המטבח בתחילת הסרט.
תקציר העלילה

פרנק צ'יימברס (ג'ק ניקולסון) הוא נווד חסר כל המגיע יום אחד למסעדה נידחת בקליפורניה. אין לו כסף לשלם בעד הארוחה אבל בעל המקום, ניק פאפאדקיס (ג'ון קוליקוס) מוותר לו על כך אבל מציע לו להישאר ולעזור לו בתפעול המקום ותחנת הדלק הצמודה אליו.
פרנק מסרב, אבל כשהוא רואה את קורה סמית' (ג'סיקה לאנג), אשתו הצעירה והיפהפייה של ניק, הוא משנה מיד את דעתו. תוך זמן קצר מתפתחת בין פרנק לקורה מערכת יחסים הכוללת יחסי מין סוערים ורבים. קורה אינה מרוצה מחייה עם ניק המבוגר ושניהם מחליטים לחסלו. פרנק מכין לקורה שקית עם כדורי מתכת בו תהלום בראשו של ניק והם יסוו זאת כתאונה ביתית. המשימה נכשלת, ניק רק מאבד הכרה ונפצע קל. למזלם אין הוא זוכר דבר מהאירוע.
כאשר ניק חוזר מבית החולים הם מחליטים לנסות לחסלו בפעם השנייה. שלושתם נוסעים במכוניתם בלילה. קורי נוהגת, ניק השיכור לידה ופרנק מאחור. הם נעצרים ופרנק חובט בראשו של ניק במוט ברזל והורג אותו. הם מביימים תאונת דרכים ופרנק נפצע בניסיון זה.
חוקר המשטרה אינו מאמין לפרנק שמדובר בתאונה, היות שלפרנק יש עבר פלילי. הוא מסכסך בין פרנק וקורה בכך שהוא מחתים אותו על תביעה נגד קורה הנהגת. הם מובאים למשפט וחוקר של חברת הביטוח מופיע מטעם התביעה ומוכיח כי זה רצח. עורך הדין הממולח שלהם, כץ (מייקל לרנר), מגלה שלניק היה גם ביטוח תביעות בחברה אחרת. חברות הביטוח משתכנעות להסתדר ביניהן ולבטל את העדות בפני המושבעים.
המשטרה נאלצת להגיע לעסקת טיעון והם משוחררים לתקופת מבחן.
הם חוזרים שוב למסעדה ופרנק מנהל רומן קצר עם מאדג' (אנג'ליקה יוסטון) המופיעה עם חיות בקרקס.
כאשר הוא חוזר, מגלה לו קורה שהיא בהריון ממנו. האהבה ביניהם ניצתת שוב והם מחליטים להתחתן. לאחר רישום הנישואים הם נוסעים לביתם ופרנק מאבד את השליטה על ההגה. קורה נזרקת החוצה ונהרגת. פרנק בוכה ליד גופתה המתה.
ההתאגדות הישראלית לברידג'

| --- | --- |

 ענפי ספורט:  ברידג'
 יושב ראש:  גיל פלדבוי
 תאריך ייסוד:  1960
 http://main.bridge.co.il/
ההתאגדות הישראלית לברידג' היא עמותה המאגדת ומארגנת את משחקי הברידג' בישראל. מטרותיה העיקריות הן לפתח ולנהל את הברידג' התחרותי בישראל, ולהגדיל את מספר שחקני הברידג'.
מוסדות ההתאגדות

בהתאגדות מסונפים למעלה מ-60 מועדונים בכל רחבי ישראל, מנהריה ועד אילת. במועדונים מתקיימות תחרויות מקומיות מדי יום. ועד העמותה (ההנהלה) מורכב משבעה חברים: יושב ראש, קפטן ספורטיבי ארצי, גזבר וארבעה חברים נוספים. במועצת העמותה חברים 56 נציגים מהמועדונים השונים, ומדי שנה נערכת אספה כללית של נציגי המועדונים.
פעילויות ההתאגדות

ההתאגדות מארגנת ומנהלת פעילות ספורטיבית ענפה, הכוללת משחקי ליגה גביע אליפויות ופסטיבלים.
הליגות מורכבות מבתים בני 12 קבוצות כל אחד: בליגה הלאומית הבכירה יש בית אחד. בליגה הארצית שני בתים. בליגה א' ארבעה בתים, ושמונה בתים בליגה ב'. כמקובל בענפים אחרים, מדי שנה עולות הקבוצות הראשונות בכל ליגה לליגה גבוהה יותר, והקבוצות האחרונות בכל ליגה יורדות לליגה נמוכה יותר. כמו כן נערך מפעל גביע המדינה בברידג', בדרך כלל בחודשי הקיץ, בשיטת "המפסיד יוצא".
אליפויות ישראל לזוגות, שמארגנת ההתאגדות, משוחקת במספר מסלולים: אליפות פתוחה לזוגות, אליפות זוגות נשים, אליפות זוגות צעירים גיל 25, אליפות זוגות סניורים מעל גיל 60, אליפות זוגות מעורבים, ואליפות זוגות בשיטת TOP-BOTTOM. כמו כן מארגנת ההתאגדות מדי שנה בחודש פברואר את הפסטיבל הברידג' הבינלאומי בישראל, שנערך לרוב בגני התערוכה בתל אביב, ונמשך כעשרה ימים. הפסטיבל כולל תחרויות מגוונות לזוגות ולקבוצות, וכן תחרויות מיוחדות לצעירים ולחברי מתנ"סים. בתחרויות נוטלים חלק כ-10,000 שחקנים ישראלים, וכן אורחים מחו"ל, ובהם שחקנים בכירים מרחבי העולם ונבחרות לאומיות שונות המוזמנות לפסטיבל.
ההתאגדות גם מנהלת את הרישום של "נקודות אמן" שצוברים חברי ההתאגדות על הישגיהם, ומחלקת תארים לשחקנים לפי הנקודות שצברו, בשיטה הדומה לזו הנהוגה בשחמט. נקודות אמן מקומיות נצברות בתחרויות מקומיות במועדונים, ואילו בתחרויות ארציות מחולקות נקודות אמן ארציות, ובינלאומיות. על פי נקודות האמן שנצברו מוענקות דרגות לשחקנים, שמקבלים תעודה רשמית מההתאגדות.
ראו גם

ברידג'
ברידג' בישראל
ההתאחדות האמריקאית לכלבנות

| --- | --- |

 תחום:  מועדון כלבים
 שפה רשמית:  אנגלית
 מדינה:  ארצות הברית ארצות הברית
 מטה הארגון:  ניו יורק 
 תקופת הפעילות:  1884–הווה (כ־140 שנה)
 פרסים והוקרה:  פרס סדן הכסף (2009) 
 www.akc.org
 
ההתאחדות האמריקאית לכלבנות (באנגלית: American Kennel Club; בקיצור: AKC) הוא ארגון לרישום אילנות יוחסין של כלבים גזעיים בארצות הברית. בנוסף לתחזוק מאגר אילנות היוחסין שלו, המועדון מקדם ומארגן תחרויות עבור כלבים גזעיים, כולל את תערוכת הכלבים של מועדון וסטמינסטר, אירוע שנתי המתקיים עוד לפני היווסדו הרשמי של ה-AKC, תערוכת הכלבים הלאומית ואליפות ה-AKC הלאומית. ה-AKC משמש כשותף שאינו חבר בפדרציה הבינלאומית לכלבנות (Fédération Cynologique Internationale) נכון לשנת 2022, ה-AKC מכיר ב-200 גזעי כלבים.
היסטוריה

בתחילת המאה ה-19 החלו האנגלים להתעניין לא רק בתפקודם של הכלבים אלא גם במראם החיצוני. אופנה זו הגיעה גם לצפון אמריקה, ובשנת 1877 החלה תערוכת הכלבים של מועדון קנל וסטמינסטר. זמן קצר לאחר מכן, הפכה הצורך בגוף מפקח לברור. מועדון הקנל הלאומי האמריקאי, שנוסד בשנת 1876, החל לפרסם את ספר הגזע הרשמי שלו ולהפכו לזמין לציבור בשנת 1879. עם זאת, לארגון זה הייתה זיקה גדולה יותר לניסויי שטח מאשר לתערוכות יופי, והוא שינה את שמו ל-"האיגוד הלאומי לניסויי שטח" והפסיק לקיים תערוכות יופי לחלוטין.
בשנת 1884, קבוצת מועדוני גזע, שכללה 13 מועדונים – 10 מועדונים אמריקאיים ושלושה מועדונים קנדיים – ייסדה את ה-American Kennel Club (AKC). מועדונים אלו התחייבו "לעשות הכל כדי לקדם את לימוד, הרבייה, התצוגה, הריצה ושמירת טוהר הגזע של כלבים גזעיים". ה-AKC היה שונה ממועדון פנסיוני הכלבים בכך יחידים לא יכלו להצטרף ישירות לארגון; הם הפכו לחברים במועדוני גזע קטנים יותר, אשר בעצמם היו חברים ב-AKC. כאשר ויכוחים החלו להתפתח בין מועדוני הגזע האמריקאיים והקנדיים בשנת 1886, המועדונים הקנדיים פרשו מהארגון והקימו מועדון משלהם שנתיים מאוחר יותר, מועדון פנסיוני הכלבים.
בשנת 1894, מועדון הכלבים האמריקאי (AKC) החל לסרב לאפשר לכלבים קנדיים ללא ייחוס אמריקאי להשתתף בתערוכותיו, בעקבות המגמות שהיו קיימות אז בארגוני בקר גזעיים בארצות הברית. בשנת 1906, משרד החקלאות האמריקאי קבע כי כל כלב שיובא לארצות הברית ושאינו רשום ב-AKC יצטרך לשלם מס יבוא; החלטה זו שונתה בשנת 1911, והתירה לכל כלב הרשום במועדון כלבים במדינת מוצאו להיכנס לארצות הברית ללא תשלום מס. זמן קצר לאחר מכן, ה-CKC (מועדון הכלבים הקנדי), AKC, ו-KC יצרו הסכמים שאפשרו לכל כלב הרשום במועדון כלבים במדינתו להיות זכאי לרישום גם בשני המועדונים האחרים. בשנת 1909, הקבוצה עברה לניו יורק והפכה לתאגיד.
הרשמה

מועדון הכלבים האמריקאי (AKC) הוא גוף הרישום הגדול ביותר לכלבים גזעיים בארצות הברית, והוא הגוף היחיד ללא מטרות רווח, כמו גם הגוף המוכר והמשפיע ביותר. כדי שכלב גזעי יירשם ב-AKC, על הוריו להיות רשומים ב-AKC כאותו גזע, ועל השגר שבו נולד הכלב להיות רשום גם כן ב-AKC. במקרים שבהם ההורים אינם רשומים ב-AKC או שהשגר אינו רשום, ייתכן שתינתן חריגה אם ה-AKC יקבע, דרך מחקר מיוחד, כי הכלב זכאי לרישום ב-AKC. לאחר קביעה זו, אם באמצעות רישום השגר או באמצעות מחקר הרישום, הכלב יכול להירשם כגזעי ב-AKC. הרישום מעיד אך ורק על כך שהורי הכלב נרשמו כגזע מוכר אחד; הוא אינו מעיד בהכרח על כך שהכלב מגיע מקווי דם בריאים או באיכות לתצוגה, ואין הרישום משקף בהכרח את איכות המגדל או את אופן גידול הגור.
הרשמה > שירות מלאי הקרן

שירות ה-Foundation Stock של מועדון ה-AKC הוא שירות רישום גזעים אופציונלי שמספק המועדון עבור גזעי כלבים גזעיים חדשים שהובאו לארצות הברית ועדיין לא הוכרו על ידי ה-AKC.
הערות שוליים

↑  "Members & Partners". www.fci.be. נבדק ב-2021-07-08.
1 2 3 4 5 6 7 8  Margaret E. Derry (7 באוקטובר 2003). "Producing Beautiful Dogs". Bred for Perfection: Shorthorn Cattle, Collies, and Arabian Horses Since 1800. JHU Press. pp. 48–. ISBN 978-0-8018-7344-7. נבדק ב-20 ביוני 2013. {{cite book}}:  (עזרה)
1 2  Lemonick, Michael D. (ביוני 2001). "A Terrible Beauty". Time. אורכב מ-המקור ב-20 באוגוסט 2006. {{cite journal}}:  (עזרה)
1 2  American Kennel Club, Dog Registration FAQ, AKC.org, Accessed June 8, 2009.
↑  Pilon, Mary; Craig, Susanne (9 בפברואר 2013). "Safety Concerns Stoke Criticism of Kennel Club". The New York Times. נבדק ב-20 ביוני 2013. {{cite news}}:  (עזרה)
↑  "Foundation Stock Service® Program Home". American Kennel Club. נבדק ב-20 בדצמבר 2019. {{cite web}}:  (עזרה)
| --- | --- |
בקרת זהויות :  NLI: 987007526380305171  GND: 5263146-1  ISNI: 0000 0004 0626 0882  LCCN: n50060946  SUDOC: 086021648  VIAF: 135739129   WorldCat (עם VIAF): 135739129 
תחרות גזע רוטוויילר בתערוכת הכלבים של סדרת הכלבים האמריקאית Reliant Arena ב-23 ביולי 2006
הבפיליה

הבפיליה (באנגלית: Hebephilia) הוא מונח שנוי במחלוקת המתאר משיכה מינית למתבגרים בטווח גילאי 11–14, שנמצאים בשלב 2 עד 3 של ההתפתחות הגופנית לפי דירוג טאנר. היא שונה מפדופיליה (משיכה מינית עיקרית או בלעדית בילדים) ואבופיליה (משיכה מינית עיקרית במתבגרים בגילאי 15–19). למרות שבממוצע בנות מתחילות את תהליך הבשלות המינית בגיל 10 או 11, ובנים בגיל 11 או 12, ה-DSM-5 מגביל את האבחנה של פדופיליה לגיל 13. חלקית בגלל שגיל ההתבגרות משתנה, קיימת חפיפה מסוימת בין הגדרות שונות של כרונופיליה.
ההצעה להכניס 'הפרעה הבפילית' ל-DSM-5 הוצעה על ידי ריי בלנשרד במחקר משנת 2009, שהציע כי ניתן להבחין ולסווג עברייני מין לפדופילים, והבפילים על סמך פאלומטריה - מדידת תגובות זקפה שקשורות לגירוי מיני, המשתנות בהתאם לגיל הקורבן ולמינו. ההצעה ספגה ביקורת אקדמית משמעותית ועל פי רוב היא אינה נחשבת פאראפיליה או הפרעה נפשית.
הערות שוליים

1 2  Ray Blanchard, Amy D. Lykins, Diane Wherrett, Michael E. Kuban, James M. Cantor, Thomas Blak, Robert Dickey, Philip E. Klassen, Pedophilia, Hebephilia, and the DSM-V, Archives of Sexual Behavior 38, 2009-06, עמ' 335–350 doi: 10.1007/s10508-008-9399-9
↑  Robert V. Kail, Human development : a life-span view, 5th ed, Australia: Wadsworth Cengage Learning, 2010, עמ' 296, ISBN 978-0-495-60037-4
↑  Diagnostic and Statistical Manual of Mental Disorders (5th ed.), American Psychiatric Association (2013), Pedophilic Disorder Diagnostic 302.2 (F65.4)
↑  K. Beier, T. Amelung, L. Kuhle, D. Grundmann, G. Scherner, J. Neutze, Hebephilia as a Sexual Disorder, Fortschritte der Neurologie · Psychiatrie 83, 2015-02-27, עמ' e1–e9 doi: 10.1055/s-0034-1398960
↑  Charles Moser, When Is an Unusual Sexual Interest a Mental Disorder?, Archives of Sexual Behavior 38, 2009-06, עמ' 323–325 doi: 10.1007/s10508-008-9436-8
↑  Robert Prentky, Howard Barbaree, Commentary: Hebephilia--a would-be paraphilia caught in the twilight zone between prepubescence and adulthood, The Journal of the American Academy of Psychiatry and the Law 39, 2011, עמ' 506–510
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
הדוור (1994)

| --- | --- |

כרזת הסרט
 מבוסס על:  Ardiente paciencia 
 בימוי:  מייקל רדפורד 
 הופק בידי:  מריו צ'קי גורי (Mario Cecchi Gori) וויטוריו צ'קי גורי
 תסריט:  אנה פביאנו (Anna Pavignano) ואחרים
 עריכה:  רוברטו פרגינאני 
 שחקנים ראשיים:  פיליפ נוארה, מאסימו טרואיזי, מריה גרציה קוצ'ינוטה
 מוזיקה:  לואיס אנריקס בקלוב
 צילום:  פרנקו די ג'יאקומו 
 מדינה:  איטליה
 חברת הפקה:  Cecchi Gori Group, Medusa Film 
 חברה מפיצה:  דניאלה גאטנו (Gaetano Daniele)
 שיטת הפצה:  וידאו על פי דרישה 
 הקרנת בכורה:  11 בספטמבר 1994 באיטליה
 משך הקרנה:  108 דק' 
 שפת הסרט:  איטלקית, ספרדית 
 סוגה:  סרט רומנטי, סרט דרמה, סרט מבוסס יצירה ספרותית 
 הכנסות באתר מוג'ו:   ilpostino
 פרסים:  פרס אוסקר לפסקול המקורי הטוב ביותר
 אתר רשמי
 דף הסרט ב־IMDb
 
ביתו של המשורר באי – בו צולם הסרט
הדוור (באיטלקית: Il Postino) הוא סרט איטלקי משנת 1994, בבימויו של מייקל רדפורד, בריטי יליד הודו.
העלילה מבוססת על ספרו של הסופר הצ'יליאני אנטוניו סקרמטה (Antonio Skármeta) "סבלנות בוערת" (בספרדית: Ardiente paciencia). לראשונה הופק סרט על פי ספר זה בשנת 1985. בספר ובסרט משנת 1985 מתרחשת העלילה בצ'ילה של שנות ה-70.
זהו סרט בדיוני, אך יש בו גרעין היסטורי: אחד מגיבורי הסיפור הוא המשורר הצ'ילאני פבלו נרודה, שבתחילת שנות ה-50 גלה מארצו עקב פעילותו כקומוניסט, ובחלק מתקופת גלותו שהה באי האיטלקי קפרי. בסרט, המתרחש אף הוא בתחילת שנות ה-50, נרודה הגולה מתגורר באחד מהאיים הליפאריים באיטליה, שם הוא יוצר קשר עם צעיר מקומי, המשמש דוור.
כוכב הסרט מאסימו טרואיזי דחה ניתוח לב על מנת שיוכל להשלים את תפקידו בסרט. זמן קצר לאחר סיום צילומי הסרט הוא נפטר מהתקף לב. יוצרי הסרט הקדישו אותו לזכרו.
הסרט מוגדר על ידי IMDb כביוגרפיה, קומדיה, דרמה ורומנטיקה. סיסמת הסרט היא: "חלומות עשויים להתגשם". הוא זכה ב-20 פרסים, ובהם פרס אוסקר לפסקול המקורי הטוב ביותר.
הצלחת הסרט גרמה לפגיעה בחוף הים פולרה שבאי. ביקורי התיירים בסירות בחוף הים גרמו לסחיפה ולמעשי ונדליזם.
הוז'וביצה

הוֹז'וֹביצֶה (בצ'כית: Hořovice, בגרמנית: Horschowitz, הורשוביץ, מיושן: Horowitz - הורוביץ) היא עיירה במחוז בוהמיה המרכזית שבמערב צ'כיה.
העיירה שוכנת במערב בוהמיה המרכזית, ומהווה את המרכז הכלכלי והמנהלי של האזור. העיירה נוסדה במאה ה-12 וגרים בה 6,835 תושבים (נכון לשנת 2013).
בני משפחות הורוביץ נקראים על שם העיירה, בה הייתה קהילה יהודית גדולה בימי הביניים, ובעיקר לאחר גזירות קנ"א שבעקבותיהן נדד ר' יוסף הלוי, מראשי המשפחה, לצ'כיה.
הזמן שנשאר

| --- | --- |

 בימוי:  פרנסואה אוזון
 הופק בידי:  אוליבר דלבוסק  מארק מיסוֹנְיֶיה
 תסריט:  פרנסואה אוזון
 עריכה:  מוניקה קולמן
 שחקנים ראשיים:  מלוויל פּוּפּוֹ  ז'אן מורו  ולריה בְּרוּנִי טֶדֶסְקי  דניאל דובאל  כריסטיאן סנגוואלד
 מוזיקה:  ולנטן סילוסטרוב
 צילום:  גיאני לפוירי
 מדינה:  צרפת
 חברת הפקה:  Fidélité Productions 
 חברה מפיצה:  Strand Releasing
 שיטת הפצה:  וידאו על פי דרישה 
 הקרנת בכורה:  14 יולי 2006
 משך הקרנה:  81 דקות
 שפת הסרט:  צרפתית
 סוגה:  סרט דרמה, סרט להט"בי 
 הכנסות:  2,893,462
 הכנסות באתר מוג'ו:   timetoleave
 דף הסרט ב־IMDb
 
הזמן שנשאר (בצרפתית: Le Temps qui reste) הוא סרט קולנוע צרפתי משנת 2005 בבימויו של פרנסואה אוזון. הסרט הוקרן לראשונה בקטגוריית "מבט מסוים" של פסטיבל קאן 2005.
עלילה

רוֹמָן (מלוויל פּוּפּוֹ) הוא צלם אופנה מצליח בן 31, החי עם בן זוגו הצעיר סשה (כריסטיאן סנגוואלד). לאחר שהוא מתעלף באמצע יום עבודה, הוא מבקר אצל רופא וזה מודיע לו כי הוא חולה בסרטן סופני וכי נותרו לו כשלושה חודשים לחיות. רומן דוחה באופן נחרץ את הצעת הרופא לעבור טיפולי כימותרפיה שסיכויים לסייע לו להחלים הם קלושים.
מרגע קבלת הבשורה מחליט שלא להסגיר את המידע בדבר מותו המתקרב לסביבתו הקרובה ולמשפחתו. את ההכנות למותו הקרב הופך רומן למסע מבודד של פרידה אישית, ואת הקרובים אליו הוא מרחיק ממנו: בארוחת ערב עם משפחתו הוא מפגין רשעות כלפי אחותו הנמצאת במשבר, הוא מאלץ את אביו להתוודות על בגידותיו באשתו, והוא מסלק מחייו את בן זוגו הצעיר לאחר הפעלת אלימות מינית כלפיו. היחידה שאליה הוא מרגיש אמפתיה היא סבתו (ז'אן מורו) הנוטה למות גם היא, והיא היחידה אותה הוא משתף בסודו.
באחד הימים כאשר הוא חוזר מפריז, סועד רומן בדיינר. המלצרית פונה אליו בבקשה אישית ומספרת לו כי בעלה עקר, וכי הם מחפשים גבר צעיר שיכניס אותה להריון. הוא מסרב בתחילה, אך בהמשך חוזר בו ומציב כתנאי את השתתפות הבעל ביחסי המין. לאחר שהדבר נעשה נפגשים שוב השלושה אצל נוטריון, שם מצהיר רומן על רצונו להוריש את כל כספו ורכושו לילד שייוולד.
הערות שוליים

↑   "הזמן שנשאר", במסד הנתונים Box Office Mojo (באנגלית)
↑  "Festival de Cannes: Time to Leave". festival-cannes.com. נבדק ב-2009-12-12.
| --- | --- |
בקרת זהויות :  GND: 7608891-1  VIAF: 316755104   WorldCat (עם VIAF): 316755104 
ערך זה הוא קצרמרבנושא סרטים צרפתיים ובנושא להט"ב. אתם מוזמנים לתרום לוויקיפדיה ו.
תהילים ל"ג

תהילים ל"ג הוא המזמור ה-33 בספר תהילים ולא ידוע מי חיברו. קריאת הפרק הומלצה בספרי הסגולות כמועילה למי שמתו ילדיה.
תוכן המזמור

מזמור ל"ג מורכב מעשרים ושניים פסוקים ומחולק לארבעה חלקים:
תוכן המזמור > א'-ג'

המשורר פותח את המזמור באמירה לחסידי אלוהים להודות לו ולרנן בו: "רַנְּנוּ צַדִּיקִים בַּה' לַיְשָׁרִים נָאוָה תְהִלָּה" (א'), "הוֹדוּ לַה' בְּכִנּוֹר בְּנֵבֶל עָשׂוֹר זַמְּרוּ לוֹ" (ב').
תוכן המזמור > ד'-י"א

בחלקו השני של המזמור מתאר המשורר בהרחבה את מידותיו של אלוהים. בפתיחה מעיד המשורר כי דברי אלוהים ישרים ומעשיו נאמנים: "כִּי יָשָׁר דְּבַר ה' וְכָל מַעֲשֵׂהוּ בֶּאֱמוּנָה" (ד').
אחרי כן המשורר מתאר את האלוהים כבורא העולם: "בִּדְבַר ה' שָׁמַיִם נַעֲשׂוּ וּבְרוּחַ פִּיו כָּל צְבָאָם" (ו'), ומשום כך האנשים שבעולם יראים מפניו: "יִירְאוּ מֵה' כָּל הָאָרֶץ מִמֶּנּוּ יָגוּרוּ כָּל יֹשְׁבֵי תֵבֵל" (ח'), כי כאמור העולם מתנהל לפי רצונותיו של אלוהים: "עֲצַת ה' לְעוֹלָם תַּעֲמֹד מַחְשְׁבוֹת לִבּוֹ לְדֹר וָדֹר" (י"א).
תוכן המזמור > י"ב-י"ט

בחלק זה מתאר המשורר את היחסים בין אלוהים ובני האדם. בפתיחה מחזק המשורר את עם ישראל על כך שאלוהים בחר בישראל כעמו: "אַשְׁרֵי הַגּוֹי אֲשֶׁר ה' אֱלֹהָיו הָעָם בָּחַר לְנַחֲלָה לוֹ" (י"ב), ואחרי כן תיאור השגחת אלוהים על כל בני האדם: "מִשָּׁמַיִם הִבִּיט ה' רָאָה אֶת כָּל בְּנֵי הָאָדָם" (י"ג). המשורר מוסיף כי גם מלך עם חיילים רבים לא יצליח לנצח במלחמה- "אֵין הַמֶּלֶךְ נוֹשָׁע בְּרָב חָיִל גִּבּוֹר לֹא יִנָּצֵל בְּרָב כֹּחַ" (ט"ז) אלא אם כך יחליט האלוהים: "הִנֵּה עֵין ה' אֶל יְרֵאָיו לַמְיַחֲלִים לְחַסְדּוֹ" (י"ח).
תוכן המזמור > כ'-כ"ב

חלקו החותם של המזמור פותח בבקשתו של המשורר להתקרב עוד לאלוהים: "נַפְשֵׁנוּ חִכְּתָה לַה' עֶזְרֵנוּ וּמָגִנֵּנוּ הוּא" (כ'), ולאחריה הצהרת ביטחון של המשורר ושל חסידי אלוהים: "כִּי בוֹ יִשְׂמַח לִבֵּנוּ כִּי בְשֵׁם קׇדְשׁוֹ בָטָחְנוּ" (כ"א). המשורר חותם את המזמור בבקשה וייחול לחסד מהאלוהים: "יְהִי חַסְדְּךָ ה' עָלֵינוּ כַּאֲשֶׁר יִחַלְנוּ לָךְ" (כ"ב).
בתפילה היהודית

בלקט הפסוקים "יהי כבוד" קובצו בין השאר פסוקים ט', י' וי"א מתהילים פרק ל"ג.
"יהי כבוד" הוא הלקט השישי ב"פסוקי דזמרא", שנאמרים בכל בוקר בתפילת שחרית.
כמו כן המזמור מופיע בשלמותו ב"פסוקי דזמרא" של שבת וימים טובים.
בתרבות

המזמור כפיוט שהולחן על ידי יהדות תימן, בביצועו של אהרן עמרם
המזמור כפיוט עממי ארצישראלי, בביצועו של פרץ אליהו
המזמור כניגון שהולחן על ידי יהדות אשכנז, בביצועו של אורי קרויזר
המזמור כפיוט שהולחן על ידי יהדות עדות המזרח, ירושלמי, בביצועו של עזרא ברנע
על פי פסוק ג'- היטיבו נגן בתרועה, בביצוע של מקהלת קול ציון לגולה
בתרבות > במוזיקה החסידית

נפשנו חכתה - לחן של שמשי ניימן באלבום נחמה.
נפשנו חכתה - יונתן רזאל באלבום פותח לב.
רננו צדיקים - יוסף קרדונר באלבום מנורת הזהב.
פסוקים כ' וכ"א משולבים בשיר הושיעה של זאנוויל ויינברגר ומקהלת מלכות בלחן יעקב לייבוביץ' מחסידות סערט ויז'ניץ.